এলিজাবেথ ম্রেমা

এলিজাবেথ মারুমা ম্রেমা হচ্ছেন তানজানিয়ান জীববৈচিত্র্য নেত্রী এবং আইনজীবী বর্তমানে মন্ট্রিল, কানাডা-এ ২০২০ সাল থেকে জাতিসংঘের জীব বৈচিত্র্য কনভেনশন (সিভিডি) এর নির্বাহী সচিব হিসেবে নিযুক্ত। তিনিই প্রথম আফ্রিকান নারী যিনি এই ভূমিকা পালন করেন। তিনি পূর্বে ইউনাইটেড নেশনস এনভায়রনমেন্ট প্রোগ্রাম-এ অসংখ্য নেতৃত্বের পদে অধিষ্ঠিত ছিলেন। ম্রেমা তানজানিয়ার ইউনিভার্সিটি অফ দার-এস-সালাম হতে আইনে স্নাতক ডিগ্রি অর্জন করেন, এরপর কানাডার হ্যালিফ্যাক্সের ডালহৌসি বিশ্ববিদ্যালয় থেকে আইনের স্নাতকোত্তর ডিগ্রি অর্জন করেন এবং সেন্টার অফ ফরেন রিলেশনস অ্যান্ড কূটনীতিতে আন্তর্জাতিক সম্পর্ক ও কূটনীতিতে স্নাতকোত্তর ডিপ্লোমা অর্জন করেন দার-এস-সালাম, তানজানিয়ায়। নেতৃত্বের ভূমিকা ছাড়াও, ম্রেমা নাইরোবি বিশ্ববিদ্যালয় - আইন বিদ্যালয়ের একজন প্রো বোনো লেকচারার হিসেবে কাজ করেন এবং এর আগে ইন্টারন্যাশনাল ডেভেলপমেন্ট ল অর্গানাইজেশন (আইডিএলও), রোম, ইতালিতে প্রো বোনো লেকচার দিয়েছেন। তিনি আন্তর্জাতিক পরিবেশ আইনের উপর অসংখ্য নিবন্ধ প্রকাশ করেছেন এবং বহুপাক্ষিক পরিবেশ চুক্তির পাশাপাশি পরিবেশ আইনের অন্যান্য বিষয়গুলির জন্য প্রভাবশালী হ্যান্ডবুক এবং নির্দেশিকা তৈরি করেছেন। ইউএনইপি-এর সাথে কাজ শুরু করার আগে, ম্রেমা তানজানিয়ার পররাষ্ট্র ও আন্তর্জাতিক সহযোগিতা মন্ত্রকের জন্য কাজ করেছেন, একজন কাউন্সেলর/সিনিয়র আইনি পরামর্শদাতা হিসেবে কাজ করেছেন। তিনি তানজানিয়ার বৈদেশিক সম্পর্ক ও কূটনীতির কেন্দ্রে পাবলিক আন্তর্জাতিক আইন এবং সভায় কূটনৈতিক বক্তৃতা দেন। ২০০৯ থেকে ২০১২ পর্যন্ত, তিনি জার্মানির বন ভিত্তিক সংস্থাগুলিতে কাজ করেছেন। ২০০৯ সালে, তিনি এএসসিওবিএএনএস (বাল্টিক, উত্তর পূর্ব আটলান্টিক, আইরিশ এবং উত্তর সাগরের ছোট সিটাসিয়ানদের সংরক্ষণের চুক্তি) ভারপ্রাপ্ত নির্বাহী সচিব ওইউএনইপি এর সংরক্ষণ কনভেনশনের সচিবালয়ের নির্বাহী সম্পাদক নিযুক্ত হন। মাইগ্রেটরি স্পিসিস অফ ওয়াইল্ড অ্যানিম্যালস (সিএমএস) এবং ইউএনইপি/গরিলা চুক্তির অন্তর্বর্তীকালীন নির্বাহী সচিবো ছিলেন। ২০১২ থেকে শুরু করে, তিনি জাতিসংঘের পরিবেশ কর্মসূচি (ইউএনইপি) এ ইকোসিস্টেম বিভাগের উপ-পরিচালক হিসেবে দায়িত্ব পালন করছেন।এই অবস্থানে তাকে সংস্থার সমন্বয়, অপারেশন এবং প্রোগ্রাম বিতরণের তত্ত্বাবধানের দায়িত্ব দেওয়া হয়েছিল। এরপর জুন ২০১৪ সালে তিনি জাতিসংঘের পরিবেশ কর্মসূচি ইউএনইপি-এর আইন বিভাগের পরিচালক নিযুক্ত হন।২০১৮ সালে তিনি কর্পোরেট সার্ভিসেস বিভাগের ভারপ্রাপ্ত পরিচালক হিসেবেও দায়িত্ব পালন করেন। নভেম্বর ২০১৯ সালে ম্রেমা সিবিডি সচিবালয়ের দায়িত্বপ্রাপ্ত কর্মকর্তা হিসাবে একটি অন্তর্বর্তী পদে দায়িত্ব পালন করেছিলেন । ডিসেম্বর ২০১৯ থেকে শুরু করে তিনি জাতিসংঘের জৈবিক বৈচিত্র্যের (CBD) সচিবালয়ের ভারপ্রাপ্ত নির্বাহী সম্পাদক হিসাবে দায়িত্ব পালন করেছেন। ২০২০ সালের জুলাই মাসে ঘোষণা করা হয়েছিল যে তাকে নির্বাহী সচিব পদে নিয়োগ দেওয়া হবে। এলিজাবেথ মারুমা ম্রেমা আইন বিভাগের পরিচালক ছিলেন এবং দুই দশকেরও বেশি সময় ধরে ইউএনইপির সাথে কাজ করেছেন। ২০০৭ সালে তিনি প্রথমবারের মতো ইউএনইপি-ব্যাপী সেরা ব্যবস্থাপক পুরস্কার (ইউএনইটি বাউবাব স্টাফ অ্যাওয়ার্ড) পেয়েছেন "ইউএনইপি-এর লক্ষ্য অর্জনে ব্যতিক্রমী কর্মক্ষমতা এবং উৎসর্গের জন্য"। ২০২১ সালে, আইইউসিএন ওয়ার্ল্ড কমিশন অন এনভায়রনমেন্টাল ল (ডব্লিউসিইএল), জাতিসংঘের পরিবেশ কর্মসূচির (ইউএনইপি) সহযোগিতায়, পরিবেশ আইনে শ্রেষ্ঠত্বের জন্য এলিজাবেথকে নিকোলাস রবিনসন পুরস্কার প্রদান করে। Mallapaty, Smriti (২০২০-০৬-৩০)। "The biodiversity leader who is fighting for nature amid a pandemic"। Nature (ইংরেজি ভাষায়)। ডিওআই:10.1038/d41586-020-01947-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "UN launches biodiversity talks on deal to protect nature"। France 24 (ইংরেজি ভাষায়)। ২০২২-০৩-১৪। সংগ্রহের তারিখ ২০২২-০৩-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Executive Secretary of the Secretariat of the Convention on Biological Diversity"। United Nations Secretary-General (ইংরেজি ভাষায়)। ২০১৯-১২-০২। সংগ্রহের তারিখ ২০২০-০৭-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Environment, U. N. (২০১৭-১০-১৭)। "Elizabeth Mrema"। UNEP - UN Environment Programme (ইংরেজি ভাষায়)। সংগ্রহের তারিখ ২০২০-০৭-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Unit, Biosafety (২০২১-০৮-০৫)। "Executive Secretary"। www.cbd.int (ইংরেজি ভাষায়)। সংগ্রহের তারিখ ২০২২-০৩-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)